Diari Oficial de la Generalitat Valenciana


Sumari del DOGV 4197, del 25-02-2002 (2002/1529)

RESOLUCIÓ d'11 de febrer de 2002, del director general per als Recursos Humans de la Conselleria de Sanitat, per la qual anuncia una convocatòria pública per a la provisió d'una plaça de professor o professora de l'Escola Universitària d'Infermeria Nostra Senyora del Sagrat Cor de Castelló de la Plana, dependent de la Conselleria de Sanitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4197

Data del DOGV
:   25-02-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/1529


Data del document
:   11-02-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * concurs administratiu
    * personal docent
    * personal sanitari

RESOLUCIÓ d'11 de febrer de 2002, del director general per als Recursos Humans de la Conselleria de Sanitat, per la qual anuncia una convocatòria pública per a la provisió d'una plaça de professor o professora de l'Escola Universitària d'Infermeria Nostra Senyora del Sagrat Cor de Castelló de la Plana, dependent de la Conselleria de Sanitat. [2002/Q1529]
  
A l'empara del que disposa la Llei 30/1999, de 5 d'octubre, de Selecció i Provisió de Places de Personal Estatutari dels Serveis de Salut, i segons que preveu l'Ordre de 13 de gener de 1999, de la Conselleria de Sanitat, modificada per l'Ordre de 7 de maig de 1999, del mateix òrgan.
  
Fent ús de les competències delegades per l'article 3.1.n de l'Ordre de 18 de febrer de 2000, de la Conselleria de Sanitat, per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la conselleria (DOGV número 3.699, de 01.03.2000), resolc:
  
Convocar la vacant de professor o professora d'infermeria medicoquirúrgica de l'Escola Universitària d'Infermeria Nostra Senyora del Sagrat Cor de Castelló de la Plana, dependent de la Conselleria de Sanitat, segons les següents bases de la convocatòria:
  
Primera. Característiques generals
  
1.1 Les funcions són les previstes en l'article 38 del Reglament del Professorat. La funció principal és l'ensenyament de la matèria, fent els programes amb el màxim nivell educatiu, dins de les normes generals del pla d'estudis i calendari escolar.
  
1.2 El règim retributiu serà el fixat en la Llei 14/1997, de 2 de desembre de 1997, de Mesures de Gestió Administrativa i Financera i d'Organització de la Generalitat Valenciana, amb els increments salarials previstos en les lleis de pressupostos de la Generalitat Valenciana successives.
  
1.3 L'exercici del lloc és incompatible amb l'exercici de qualsevol altra activitat pública o privada, segons que preveu la legislació sobre incompatibilitats del personal al serveis de les administracions públiques.
  
Segona. Requisits dels aspirants
  
Segons que preveu l'Ordre de 13 de gener són:
  
2.1 Tenir la titulació de diplomat en Infermeria.
  
2.2 Tenir plaça estatutària d'infermeria en el Sistema Nacional de la Salut.
  
2.3 Experiència professional mínima de cinc anys.
  
2.4 Currículum idoni per a la plaça.
  
Tercera. Presentació de les sol·licituds
  
3.1 Les persones interessades a participar en la convocatòria han d'omplir la sol·licitud adaptant-se necessàriament al model publicat com a annex I i adreçar-la al Servei de Selecció de Personal i Provisió de Llocs de Treball de la Conselleria de Sanitat, al carrer de misser Mascó, número 31, de València 46648.
  
3.2 El termini de presentació de sol·licituds serà de 20 dies hàbils, comptadors des de l'endemà de la publicació d'aquesta resolució en el Diari Oficial de la Generalitat Valenciana.
  
En les sol·licituds es consignaran les dades següents:
  
- Dades personals.
  
- Currículum professional.
  
- Presentació d'un projecte docent sobre la matèria que s'ha d'impartir.
  
També s'adjuntarà a la sol·licitud la documentació que acredite els requisits previstos en l'apartat anterior.
  
Quarta. Avaluació de mèrits
  
4.1 Barem: per a l'avaluació dels mèrits del currículum i del projecte docent, s'aplicarà el barem que utilitza el Departament d'Infermeria de la Universitat de València per a la concessió de la venia docendi. El barem tindrà una puntuació de 0 a 100 punts.
  
4.2 Entrevista: es farà davant la comissió avaluadora una entrevista. L'entrevista serà pública i es farà en un acte únic o en el menor nombre possible de sessions, amb el menor interval possible entre sessions. En l'entrevista es comprovaran i valoraran els coneixements del lloc de treball sol·licitat, i també l'aptitud, eficàcia i experiència professional de l'aspirant, també respecte a totes les circumstàncies que calguen per a fer les funcions millor. L'entrevista tindrà una puntuació de 0 a 30.
  
El resultat serà la suma de les puntuacions obtingudes en el barem i l'entrevista.
  
La plaça l'obtindrà l'aspirant que obtinga la puntuació major.
  
Cinquena. Comissió de valoració
  
Segons que preveu l'Ordre de 7 de maig de 1999, del conseller de Sanitat, la comissió de valoració, que serà nomenada pel subsecretari per als Recursos de Sanitat fent ús de la competència atribuïda per l'article 1.1.b, de l'Ordre de 18 de febrer de 2000, estarà formada pel director de l'escola d'infermeria, la cap d'estudis d'aquesta escola i un professor o professora responsable de la matèria d'Infermeria Medicoquirúrgica.
  
El funcionament de la comissió de valoració se sotmetrà a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats. Els seus membres estaran sotmesos a les causes d'abstenció i recusació que preveu la llei esmentada.
  
Sisena. Procediment de provisió
  
Una vegada acabat el termini de presentació de les sol·licituds, seran examinades per la comissió de valoració, com a òrgan col·legiat encarregat de comprovar els requisits del personal sol·licitant i d'avaluar els seus mèrits segons la present convocatòria. Farà una proposta de resolució d'adjudicació al director general per als Recursos Humans, el qual prenent-la en consideració dictarà la resolució de nomenament oportuna.
  
Setena. Resolució i adjudicació de la plaça
  
7.1 La convocatòria podrà ser declarada deserta, per un acord motivat, quan no hi concórreguen aspirants idonis per a la plaça.
  
7.2 L'aspirant que obtinga la plaça quedarà en situació especial en actiu en la seua plaça d'origen, d'acord amb el que preveu l'article 48 de l'Estatut de Personal Sanitari No Facultatiu aprovat per l'Ordre de 26 d'abril de 1973.
  
Vuitena. Recursos
  
La present convocatòria, les seues bases i totes les resolucions administratives que dicte el director general per als Recursos Humans per dur-la a terme, podran ser impugnats per les persones interessades mitjançant la interposició del recurs contenciós administratiu davant el Jutjat Contenciós Administratiu de València, en el termini de dos mesos, comptadors des de la publicació de la resolució recorreguda, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, i potestativament podran interposar el recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.
  
Contra les resolucions i les interlocutòries de tràmit dictades per la comissió de valoració que ha de jutjar la convocatòria, podrà interposar-s'hi recurs d'alçada en el termini d'un mes, davant el director general per als Recursos Humans (articles 107 i 114 de la Llei de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999).